Lav et referat af nedenstående tekst:

Tekst:
Retten i Hjørring skal fredag tage stilling til, om en kvinde og en mand skal straffes for at have solgt og været i besiddelse af en større mængde euforiserende stoffer. Det er en 20-årig kvinde og en 28-årig mand, der er tiltalt i sagen, som tog sin begyndelse 30. juni sidste år. Her konfiskerede Nordjyllands Politi 106,02 gram kokain, 110,19 gram hash, 3,76 gram marihuana og 5,65 gram amfetamin på en adresse i Hjørring. Det fremgår af anklageskriftet for sagen. De to personer er tiltalt for at have været i besiddelse af de euforiserende stoffer, og for - ifølge anklagemyndigheden - at have videresolgt stoffer i form af mindst 242 gram kokain eller 2,022 kilogram hash eller en blanding af disse euforiserende stoffer for ikke under 169.900 kroner i en periode op til 30. juni 2021. Var i besiddelse af våben, kanonslag og dopingmiddel Udover tiltalen om besiddelse og videresalg af euforiserende stoffer er den 28-årige mand også tiltalt for at have været i besiddelse af en foldekniv, en springkniv og en strømpistol samt et kanonslag. Derudover fandt politiet 90 clenbuterol-tabletter på adressen i Hjørring, som manden menes at have haft til eget brug. I Danmark bruges clenbuterol ikke som lægemiddel, og manden er derfor tiltalt for at have overtrådt dopingloven. Ifølge Anti Doping Danmark anvendes clenbuterol i fitnessmiljøer primært til at øge fedtforbrændingen og muskelopbygning. Der er nedlagt påstand om konfiskation af 106,02 gram kokain, 110,19 gram hash, 3,76 gram marihuana, 5,65 gram amfetamin, fire digitalvægte, pølsemandsposer, kokainpresser, seddeltæller, to iPhones, en notesbog, seks flasker med ukendt lyserød væske og papirsedler. Anklagemyndigheden ønsker desuden foldekniven, springkniven, strømpistolen og kanonslaget samt de 90 clenbuterol-tabletter og to tramadol-tabletter konfiskeret. Det fremgår ikke af anklageskriftet, hvordan de to tiltalte forholder sig til tiltalepunkterne.

Referat:
To personer sidder fredag på anklagebænken ved Retten i Hjørring i en sag, hvor de er tiltalt for at have solgt euforiserende stoffer for mindst 170.000 kroner.